經數: 一八三二

經名: 成唯識論了義燈卷第六本

頁數: 七七一

上	欄

分別意. 以相從質在色處攝. 不解鏡中執

有實色爲影像者. 法師本釋不託於質

妄執鏡像爲實有者. 是法處中遍計所起

問顯揚論中五塵色境亦有影像色. 法處

色中定所行境. 亦有影像色. 遍計色中亦有

影像色. 有何差別答色處影像有其二

解. 一云分別意識緣五塵相. 以境對根應

法處攝. 今者從質及所生果故色處收. 二云

五識所變名影像色. 本識所變爲所餘色. 以

根對境第八所變應法處收. 以闇從明故

色處攝. 二解俱得. 然第二勝遍計影像前

已略辨. 定所行者. 所變金等無實用等名

定影像問以鏡爲緣. 何故不言還見自

影. 緣影像故答緣影不極成. 攝相云

見質

釋他心智名唯識中. 西明云. 安惠三釋. 護

法二釋. 安惠無違. 護法釋中第二云. 一切所

緣不離能緣故名唯識. 通一切位者. 言中

有監. 云一切所緣不分親疏. 疏所緣緣

鹽親所緣. 總云不離能緣故. 若疏所緣緣

亦不離能緣心. 何須云緣他心智. 不親

緣他心故非離識取. 設親緣他心. 亦不離

自心故. 又前如何言應不親緣離自之

色等. 以彼所緣無離自故. 正解應云一切

親所緣不離能緣故名唯識

論. 一切種子識. 西明云. 能引自類及引同

時自類現行. 是因緣性. 卽自問云. 若爾如何

牽引種子爲因緣性. 解云實非因緣. 然菩薩

地假名因緣. 因緣類故今謂不爾. 遠望

中	欄

當現名爲牽引. 未潤等種自類相生亦是此

因. 故名因緣

論. 極微圓故. 西明三釋. 第三云. 前文通釋因

果第八. 卽無所熏故. 後文1通釋因果第八

因微果圓要集云. 於諸釋中有釋第三於

理相順今謂不爾. 謂七轉識. 別釋前七.

第八心品下. 別釋第八. 極微圓故. 通釋八

識在因異熟. 果位無漏不熏所以. 以業異

熟極微劣故不熏. 果位無漏極圓滿故不

熏. 不爾前言除佛果善極劣無記不能熏

者. 有何所以. 由此本說於理爲勝. 以疏解

云又解因中第八. 及六識中異熟之心. □不

熏者以極微故. 果上第八以極圓故. 偏簡

第八果方無漏. 五識異解有許通因. 佛身

善法無增減故. 實果八識俱應簡之. 通釋

八識. 由此前論但說有七能熏本識生自

類種

論. 異生心趣色界心後引生無漏等. 本釋頓

悟至第八地生第四禪. 初得勝身方受變

易西明云. 異生心佛是頓悟人. 未斷煩

惱隨眠力故. 色界心後引生無漏今謂若

已隨眠未斷卽生彼天. 初二果人隨眠. 及未

斷色第三果人□心心佛. 亦應定生第四

靜慮. 有隨眠故由此故知. 頓悟勝能不厭

生死. 取最勝身方受變易故必生彼. 二乘

不然故不定生要集云. 八地已上亦不

斷隨眠受生有用. 故第十地方生自在. 餘

地菩薩未極熏修故不得生. 由此瑜伽第

四云. 由極熏修第十地故得生其中. 顯揚

下	欄

第二云. 若善修習不思議三摩地所引第十

地中第四靜慮處者. 受出過淨居大自在

天生果. 經論文顯. 二乘□心. 若無學者. 一切

後生皆得非擇滅. 欲界經生初之二果. 上二

界生亦非擇滅. 卽於欲界受變易生. 不還果

人欲界□心. 卽於欲界受變易報. 色界□

心卽色界受. 此學無學受變易已必無死

生. 但往自在不名爲生. 頓悟菩薩唯除三

惡. 餘一切生未得非擇. 煩惱未斷雖受變

易亦有生死今謂不爾. 諸受變易必無

捨壽別受生死. 若別受報. 爲廣果天業. 爲

大自在天業. 若廣果業不異前受. 何須更

受. 若自在天業彼何時造. 若是新造非名後

報. 若是舊造應五那含人舊造淨居業. 彼旣

不爾此如何然又復二乘有學□心至第

十地應別生死. 文說第十地菩薩生. 不云

直往非漸悟故. 又此論第八云. 謂不定性獨

覺聲聞及得自在大願菩薩. 已永斷伏煩惱

障故. 無容復受當分段身. 恐廢長時修

菩薩行. 遂以無漏勝定願力. 如延壽法資

現身因. 令彼長時與果不絶. 數數加是定

願資助. 乃至證得無上菩提. 若第十地有生

死者. 應更容受當分段身. 亦非永伏煩惱

障. 又不得云資現身因與果不絶問

二乘見道前□心趣大. 爲漸. 爲頓答如

本法花疏. 及法花義決廣辨. 恐煩不□

論. 大自在宮者. 對法第六解深密經瑜伽七

十八九皆總相說. 如瑜伽七十九所說. 淨土

或三地菩薩等往生. 十地亦在其中. 對法但

經數: 一八三二

經名: 成唯識論了義燈卷第六本

頁數: 七七二

上	欄

明佛之淨土. 云唯佛所覺非得靜慮者靜

慮境界. 總相說土不簡何佛. 亦通菩薩而

得往生. 文中亦含大自在宮菩薩生處. 不

爾十地菩薩不生. 由文隱故. 要集家說餘

本不獲然自在宮受佛位處. 居他用土

處所不定. 何以得知. 准十地經云. 是時菩

薩三昧現前時. 有大寶蓮花王. 周圓如十阿

僧祇百千三千大千諸佛世界. 是時菩薩其

身殊妙稱可花坐. 世界旣有十方. 非同有

部傍布. 故自在宮處所不定. 然十地經論. 後

報利益摩醯首羅智處生故者. 據第十地初

往而說. 第十地滿欲受佛位所居之土. 非

必住在自在宮處問如初地菩薩見他受

用土. 如百三千. 已上漸倍. 計第十地所睹

淨土. 無量無邊. 如何猶生淨居之上大自

在耶. 又初地已去無惡道畏. 以常生佛土.

非彼佛土唯淨居上故答佛土雖大小有

殊. 菩薩有漏諸現起識. 猶是有漏屬界地

故. 非離三界有別衆生. 隨生何土約第

八識皆屬界故. 約此而言十地菩薩由極

熏修. 超五淨居生自在宮故亦無失然

自在宮非淨居攝. 瑜伽第四云. 色界之中十

八住處. 無想天者廣果天攝. 非別處所. 旣

云十八住處. 復言無想廣果天攝. 故自在宮

非五淨宮. 若淨居攝處應十七非十八故

論第六轉識三界九地更相引故者. 問總有

幾心從欲何心生欲何心. 生上二界心及

不繫心爲問亦爾答准顯揚十八云. 欲

繫有八心. 一生得善. 二方便善. 三不善. 四

中	欄

有覆無記. 及無覆無記分爲四種. 謂異熟威

儀工巧變化心. 色繫有六心. 除不善工巧.

無色繫有四. 除不善威儀工巧變化心. 不

繫心有二. 謂有學無學總二十心. 然總相

說. 欲起三界. 色起二界. 無色起無色. 幷各

起不繫. 又自欲界無變化心. 從相似說實

是上界. 故六十九云. 如色界果欲界變化心.

卽從色界善心無間此欲界無記心. 又說此

心爲欲界者. 當知是彼影像類. 非自性

故准此據實欲界七心. 除變化心. 非欲繫

故. 言互相生爲無間者. 且約欲界略爲頌

曰

欲生得起七	得定或九十

自從於十生	方便亦定七

初得定生九	自在起十三

從他生亦然	不善自地七

餘界有二說	自上各七生

有覆同十二	從他十六生

生死等分別	異熟唯生九

自七二有覆	亦從自七生

威儀巧定九	或十五不定

二從他自七	上二界不定

言欲生得起七. 得定或九十者. 且欲生得

非得定者無間生七. 謂欲界七. 若初得定

無間生九. 加色無色有覆無記. 卽潤生位.

若久習者無間生十. 加色威儀. 故瑜伽六十

九云. 若已起靜慮無色不退失者. 彼從欲

界善心無間. 隨其所樂上地諸心及學無

學心欲起現前. 先已善取彼行相故. 於彼

下	欄

諸心如意能起. 准此文意總說二善. 今取

生得. 故起威儀自從於十生者. 亦從欲

七幷上三起. 色界二心威儀有覆無色有覆.

據在欲說或可. 十二亦從上二方便

善生前說爲好. □彼勝心非起生得

方便亦定七. 初得定生九. 自在起十三

者. 若方便善生欲七心. 若初得定卽能起

九. 加色定善. 故六十九云. 若先未起靜慮

無色. 初欲生時要從欲界善心無間初靜

慮地善心得生. 受生位中起上有覆. 若久習

者無間生十三. 欲界六心. 除其不善. 色界

三心方便有覆幷及威儀. 起無色二方便善

心及以有覆. 幷學無學心. 總望善說從

他生亦然者. 亦從前十三此方便善生

不善自地七餘界有二說. 定得無間生自地

七. 上地二說. 一云若諸異生離欲界欲. 雖

不能伏欲見道惑. 而定□等力所暇伏不

起不善. 卽欲不善非爲無間生上地心.

以其迷理惑總不伏故彼得起. 緣事無1漸

類等已伏. 雖起迷理故非不善二云旣

不能伏見所起惑分別見等. 故容不善無

間生色異熟生心威儀有覆. 生無色二異熟

有覆. 總十二心自上各七生者. 從自地七

亦上七生. 從色有覆生得威儀幷異熟生.

據定姓人所知障說下不善起. 非方便善

勢强勝故. 非業異熟. 起非雜故. 無色界三

生得有覆異熟生心從十四生. 若准初解

但欲七起有覆同十二者如第二師不善

心說從他十六生者. 從自地七色界五

經數: 一八三二

經名: 成唯識論了義燈卷第六本

頁數: 七七三

上	欄

心二善異熟有覆威儀無色四心. 除色威儀

故生死等分別者. 六十九云. 退先所得二

界定時. 由染汚心現前故退. 此下染心從

上善染無間而生. 此說退定起下心者. 又

從上歿從上地善染無記無間. 唯生下地

染汚. 此說潤生從彼類起. 又見道惑亦容

上界三性間生. 但除方便. 義如前說異

熟唯生九自七二有覆者. 生自地七上二有

覆. 卽潤生位亦從自七生者. 六十九云.

從欲界繫若善若染汚若無覆無記. 無間遍

生欲繫一切. 故知異熟亦自七起威儀巧

定九或十五不定者. 生自地七上二有覆. 亦

潤生位. 或十五不定者. 得定自在從此二心

亦可起二. 若無工巧但起威儀. 及二方便

學無學心. 或總不得. 勢力劣故. 約似欲心

變化無記. 生色善心. 六十九說文如前引

二從他自七上二界不定者. 威儀工巧從

欲七生. 上界不定. 上下間生從二有覆色界

威儀生得異熟. 或總不得. 勢隔遠故. 且約

欲界心生他自. 餘者准知. 恐繁故止. 俱舍

第七說與此別. 披對可知. 雜集第五但約

生因. 有其十種心生次第. 略示大綱. 亦不

具述

五識等無間有二師問第二說因位何故

不生無漏答以因位五根第八相分. 不

可有漏不共必俱同境有漏發無漏識. 明昧

異故問且如五根亦有有漏無漏種子. 然

異熟識許緣有漏不緣無漏但持不失. 何

妨五根亦起無漏持而不緣發無漏識. 無

中	欄

漏相好亦復如是答無漏種隱第八不緣.

無漏根顯如何不緣. 無漏相好不變非執故

亦不緣不同五根. 又云五根必覺受. 未有

五根八不緣. 種子非覺受. 自有種子八不

緣問初二果人得初近分無漏聖道. □心

之後受變易生起何無漏答第四定地. 何

以故. 由此□心勝修習故得第四定. 故瑜

伽論第八十云. 若有善修四神足者. 或住

一劫. 或一劫餘. 彼文乘前雖約無學據決

定說. 今前三果若不善修應不住壽. 旣許

得通方能住壽. 故極熏修靜慮無色. 瑜伽

六十九云. 云何願智. 俱分解脫利根羅漢. 熏

修邊際第四靜慮爲依止故雖說無學

准知□心有學亦然. 若無願智云何能知壽

將欲盡受變易耶問旣依第四無漏勝

定方受變易. 如何不斷下地惑耶. 若許斷

者應得不還方受變易. 如何涅槃經云須

陀洹人經八萬劫. 斯陀含人經六萬劫答

雖起無漏依勝進道非無間道故不得

果. 故雜集第九. 解入無色寂靜解脫未離

色界欲云. 謂諸聖者已得第四靜慮不心

生無色. 捨斷結道依勝進道. 漸次能入無

色界寂靜解脫定. 此言未離色欲約不斷

種. 寂靜解脫定卽滅盡定. 小果尙爾. 肉□心

已而不能耶問准彼無學趣大時疾. 有

學□心何不取果答雖知趣疾以厭小

果所以不取

所緣緣中第二師說. 第八相分皆杖質生. 第

三師云非諸有情種皆等故. 西河○法師云.

下	欄

因位第八不緣無漏. 雖五性別非可爲

難. 又如長養色一切有情勝劣不定1上得

爲緣. 雖五性殊何妨得慮. 且爲一解.

長養色等雖或勝劣有情皆有. 故得爲緣.

無漏種子有無無體不得所慮. 又種多少不

唯無漏. 於諸有情且約有漏斷未斷別故

得爲難. 正解如本西明解云. 第三師難

第二師言. 應無凡聖等異此難非理. 因

八不緣無漏種故. 又復前師但云自第八

影必須2枝質. 非自無種必須變3化. 若

以他有卽例爲質. 應眼等起所有色等□

具彼影必*枝質故. 旣眼等起或唯緣靑等.

故約自相必須杖他. 非他所有皆須爲質

故. 今此難約自所變有多種子. 所對有情

非必相似今准難意通因果位. 若果位

八緣無漏種. 或有有情無無漏種. 若望此

說自相無質若云依有爲質無者不杖. 何

故不許於已有用杖彼質變. 於自無用

但自親緣卽不杖質然西明云. 護法依

自八變有用以難於他者. 亦不應理彼師

亦許有用變故. 前第二卷變自他根. 俱許

有用非無用變. 又難變器亦取有用. 非是

許有無用亦變

論. 除後刹那等. 本釋義准. 菩薩三心相見道

中. 前二初根. 第三心去屬第二根. 論文不

簡除何見道最後刹那. 總相說故. 或依雜

集總十六心隨他相說. 雜集第九云. 未知

攝見. 已知攝修. 具攝無學. 以薩婆多第

十六心判屬修道故是隨他或一刹那少

經數: 一八三二

經名: 成唯識論了義燈卷第六本

頁數: 七七四

上	欄

故. 隱之從多說修又由小乘說. 十六心

緣於四諦. 至第十六無所未知故已知攝

若大乘說總十六心通緣理智. 道類智忍

緣智已周. 與有部別. 故第十六已知根攝

者. 或依二乘. 或依他轉. 今據瑜伽唯識第

九. 菩薩相見復有三心. 以法前眞無間解

脫別總建立. 初二別觀. 第三合法. 卽是重

觀. 二十六心皆云法眞見道無間解脫. 故

亦重觀. 非未當知可當知故. 又雜集第十

云. 如是十根先未知眞. 爲欲得知修習轉

故. 名未知當知根. 二心正知. 故第三心卽

屬第二. 雖是見道屬第二根. 然要集云. 菩

薩不觀二十六. 可如所言至第三心名

已知根. 然無文簡二十六心. 又若唯觀眞

智十六可如所說. 上下四諦十六如何. 又

瑜伽等云. 初無相從世第一無間而生. 三

心十六但云從此. 不可卽說眞相同時.

由此道理眞後三心及二十六皆名相見

准此意說. 不許本釋三心第三屬第二

根復云無相從世第一法無間而生者.

謂本師許眞相同時義說前後今謂不

然. 三心見道瑜伽五十五亦云從決擇分邊

際善根無間而生此論亦會諸相見道依

眞假說世第一法無間而生非唯無相又

二十六皆是重緣. 何者二十六心俱法眞見.

卽三心後重觀法彼. 何非已知. 若約觀俗.

上下十六第十六心. 未有智知應名當知.

若云論說除後刹那者. 論亦說云無所未

知. 卽屬第二. 故知雜集說前十五爲未知

中	欄

者隨他相說. 如說已知卽攝修道. 據自大

乘第十六心雖已知根是見道故. 故知諸說

義意各別. 然本疏中自分大小立三根別

論. 前三無色等者. 本疏解云. 彼無加行. 又

曾未起現行無漏故. 取異生先修得者名

現觀邊. 雖不現行亦此根攝. 修道得起. 今

者又准六十九文. 資糧加行見道亦增. 修

道中起. 彼解世俗智初中後際生起次第云.

五見貪等是染汚等. 諸世俗智應斷. 應知

爲欲生起彼對治故起無倒見. 是善有漏

世俗智攝. 乃至云. 又卽以彼世第一法所攝

俗智. 爲依止故能入見道. 昇見道時卽先

所修善世俗智所有種子. 由彼熏修皆得

淸淨. 亦名爲修. 此則名爲諦現觀邊諸世俗

智. 出見道已生起此智. 證見所斷諸法解

脫此文通說三乘俱起故. 次下文云. 又

能了知我已證得預流果等. 故知大乘於

見道前解脫分位. 起無色善亦生無色. 故

知資糧通修無色. 入見傍修論中不言. 傍

修之者唯根本位. 唯是無漏. 准論後解. 無

色亦有三無漏根. 五十七云下三無色有十

一根故. 通漏無漏. 准此大乘不同有部

入見道已更不現起問若於修道四善

根等皆得重起. 何不雜亂答亦不然. 以

位別故. 若修道位非名善根. 如見道種後

亦生修不爾修道從何種起. 雖見種生不

名爲見. 後修道位雖彼種生. 不名善根. 又

本無漏種在資糧加行亦名彼道. 雜集說

爲道諦攝故. 皆許不雜故彼亦然. 問在

下	欄

根本位傍修世俗. 亦得名根本不答名

根本何失非無漏故失答言無漏者

據現行說. 據未知當知根說. 非約種子

要集云. 世俗非無漏. 不得名根本者亦

應無色無見道. 不得名根本. 雖無見道

說爲根本. 雖有漏攝. 相從名本故亦無失

問論云□趣大者. 爲證法空所起生空.

順益法空可此根攝. 有漏不順何亦此攝

答二乘生空有不順者. 但擧□趣大乘.

所修有漏皆順見道. 傍修爲根何失. 故要

集云傍修之者唯取無漏. 世俗智等不資

見道. 可詳得失要集等云. 菩薩地前未

起無漏. 二乘生空無漏智者是彼種姓. 非

是菩薩. 以量成立. 生空無漏地前不起今

謂不爾. 此論明說. 或二乘位□趣大者. 爲

證法空地前1所起九地所攝生空無漏. 彼

皆菩薩此根所攝. 今者不許豈不乖耶. 二

乘聖者□心向大. 豈可不起無漏智耶. □

心已2前旣名菩薩. 所起無漏何非此根. 法

花經云. 汝等所行是菩薩道. 據不定者皆是

此根

問學無學法通漏無漏. 云何後二皆唯無漏

不通漏耶答據增上義以立於根. 有漏

於諸諦現觀中非增勝故. 若准雜集第十.

後二亦通有漏無漏. 已知通憂. 具知除憂.

故此說無漏據增勝故若爾初根應不

通漏答於異生中. 此增勝故問瑜伽

五十七問云. 幾根入初靜慮. 答八. 後三一分

能入. 一分不能初言八者卽總相說. 謂

經數: 一八三二

經名: 成唯識論了義燈卷第六末

頁數: 七七五

上	欄

信等五樂喜捨根. 後三一分能入. 利根超

果及入大乘. 一分不能鈍根慧脫阿羅漢等

言第三亦八然非卽喜. 此約爲依能

入彼說. 故通喜根非卽彼者非入

彼地第四靜慮及無色定七根能入據

樂爲依入第四定. 非無色定亦樂爲依

或據□超. 擧一顯餘後三1云一能入

有一不能. 次第惠脫三不能入超取第三.

獨覺菩薩此等能入或通種現非唯約

現問非樂喜捨三受俱生. 如何皆說九

根爲體答三無漏根通彼九根. 非說刹

那一一皆具. 如依近分但有喜根. 下三靜

慮卽有樂根. 依第四定卽有捨根. 故但通

說問准大乘宗. 非非想處亦有無漏. 何

故不言四無色定皆有此根. 而五十七云

非想地但只有八. 准此卽有信等五根及

意捨命. 無三無漏. 何故爾耶答准大乘

宗雖有無漏. 隨他相說故無無漏或彼

無漏以昧劣故非三根體若爾何故此論

復云從見道後所有信等無漏九根. 一切

皆是後二根體准此所難前釋爲勝2◎

成唯識論了義燈卷第六解論第七未盡

中	欄

成唯識論了義燈卷第六(末)論第八

◎3論如是四緣依十五處立爲十因者. 問依

處有十五. 何故因但十而不增減答略頌

辨釋. 頌曰

果於因違順	顯與及形持

親疏幷遠近	順別立十因

釋有六對. 一違順對. 分爲二因. 相違因不

相違因. 違者相違. 因能違諸法不生等故.

相違有六. 瑜伽三十八云. 一言說相違. 謂諸

言論前後相違. 卽自語相違等. 二道理相違.

卽四相違等. 三生起相違. 能生緣闕障4波

生會. 四同處相違. 謂明闇等不可同處. 五

怨敵相違. 如毒蛇鼠狼等. 互爲怨害故. 六

障治相違. 謂不淨觀能違貪等. 今取生起

相違立相違因. 順者謂餘九因皆順生果.

名不相違因二就順中分顯與對. 顯者

謂隨說因. 由言說故能顯諸法. 非爲因生.

與者謂同事因. 謂從觀待乃至定異. 皆同能

生助與果故. 就同事因分形持對離出二

因. 形謂形待. 立觀待因待因果起故. 持謂

扶義. 立攝受因. 又於同事. 分遠近對. 離出

牽引生起二因. 二因中有等流異熟二因

別故. 名爲親疏. 由因去果有遠近故於

近5之中分順別對離爲二因謂引發定異.

故此十因更不增減問何故依處分爲十

五. 依之立因卽但有十答如論辨問

因何開十. 果唯立五答因義隱而難知所

下	欄

以開之爲十. 果相顯而易了. 是以立之爲

五. 又爲果中爲無爲別. 無爲立一. 有爲立

四. 生自他殊分之爲二. 謂等流異熟. 人

法有別. 復分士用增上. 或親疏有異. 分士

用增上. 由此得彼立爲士用. 不障他生

亦成增上問何故無爲果唯立一答無

爲理同故果立一. 有爲事異疏成四種又

解因雖有十不出生了. 所得之果不越爲

與無爲. 爲無爲中分共不共. 不共者有爲

之中異熟等流. 無爲之中卽一離繫. 共謂士

用及與增上. 不生士用卽無爲是. 增上用寬

故得通二. 故果但五

論一語依處等. 西明二釋. 初取本解彼論

似義. 第二取本正解彼文據實本解此

論正釋瑜伽等文. 取所起語爲語依處. 卽

此依處爲隨說因. 故瑜伽第五明因依處

云. 謂依語依處施設隨說因. 乃至云想爲

先故語轉. 由語故隨見聞覺知起諸言

說. 旣云由語故起諸言說. 不云由名想

見故起諸言說. 明知不取名相見三. 爲

語依處及隨說因. 顯揚十八亦同瑜伽第五.

雖瑜伽顯揚解語因. 云名爲先故想. 想爲

先故說. 是謂彼諸法隨說因似取名想語

三爲隨說因. 准解因依處. 旣但云由語故

起諸言說. 不云由名想語起諸言說. 亦

不云由語等故起諸言說. 諸家何煩分爲

兩釋. 故唯雜集准論有殊

言隨見聞覺知者. 法師雜集疏云. 略以二

門分別. 一出體. 二廢立. 初出體者. 雜集第

經數: 一八三二

經名: 成唯識論了義燈卷第六末

頁數: 七七六

上	欄

二瑜伽五十六皆作是說. 約勝義諦. 見等

非根. 亦非識等. 衆緣生故. 刹那滅故. 無作

用故. 由有和合假名見等. 依世俗諦. 見

等是根. 非彼識等. 具五義故彼論說六.

今言五者但取根義不取敎量. 言五義

者. 一由生因. 眼生識故. 二由依處. 識依

眼故. 三由無動. 相續一類故. 四由自在.

不待外緣念念生故. 五端嚴轉. 嚴依身

故. 六由說故. 聖敎說眼能見色故瑜伽

第二說. 見謂眼根現見外色. 聞謂從他.

覺謂不見及不曾聞. 但自思惟稱量觀察.

知謂於內所受所證. 九十三說. 見知二種

現量所攝. 覺謂比量. 聞聖言量. 准此卽說

眼根名見. 意因耳生緣敎名聞. 通緣一

切名句文三屈曲生. 故陳那說. 彼聖言量

者1此量所攝. 故聞是意. 因耳聞聲故耳稱

聞. 耳實不能緣名等故. 非比量故. 緣非

聖言亦此聞攝. 論多依彼聞聖言故. 覺者

卽是不依見等. 獨生意識及第七識. 瑜伽但

說爲比量者. 依意識說. 末那亦能起□□

故. 亦不曾嗅. 不曾嘗觸. 不曾知證. 但意思

惟籌量觀察. 亦是覺收. 論中但擧不曾見

聞. 擧勝說故. 隨五識後所起意識比量者.

亦此覺收. 但擧獨頭. 彰勝用故. 不爾便闕

此之意識知者卽是耳鼻舌身五俱意識

第八心品及諸定心. 瑜伽別說自內所受所

證等故. 又說此知現量攝故. 卽顯見知唯

現量攝. 聞覺二種通比非量. 及顯見知

通漏無漏. 聞覺唯有漏. 諸無漏心緣敎

中	欄

生者. 知所攝故. 非比量故或說此四攝

識不盡. 緣非敎聲有非比量. 聞不攝故.

末那□□非量所攝. 覺不攝故. 或四但據六

識作論. 七識不能分明了境起言說故.

又顯揚十八說. 在欲界中具四言說. 色界

無覺無推度故. 無色全無. 故知此四攝法

不盡此義不然. 聖非聖言通依四故. 依

七起言無處攝故. 色界意識染心等後所

起言說. 無處攝故. 然彼地心多無□晝而

起言說. 非彼全無覺言說也. 說無色界無

四言說. 豈彼界中知亦非有. 外道邪見覺亦

無2邪. 由此色界具四. 無色有覺知而無

言說. 故知如前所說爲善二廢立者. 以

理而論且應立二. 一知. 二覺. 一切現量皆

知所攝. 一切比量非量皆覺所攝. 或應立

三. 現量比量非量別故今爲西者眼用

遠明. 知中離出獨立爲見意識用廣. 聞覺

知攝. 分位開三. 外緣師敎. 及自推尋. 內證

境故. 末那唯有染淨二類. □□證解二類

境故. 餘之五識用非別勝. 內慮義等總立名

知. 又初相遇眼先能見. 聞彼言說心□□

之. 然後諸根領餘境界. 次第旣爾. 用有勝

劣或合或開. 故非增減. 餘諸義門如別章

說

論. 習氣依處等者. 西明自問. 准菩薩地. 依

牽引因引二涅槃. 如何此論下得果中不

得離繫. 此論種子對有爲果故. 五果中除

牽引生起. 不能親證離繫果故. 此解不

爾今謂若約能引卽取種子. 菩薩地是

下	欄

若據能證卽除種子. 此論文是非此論中唯

望有爲. 但種現殊. 引證有別. 各據一義故

不相違又問云. 瑜伽第五說業種子爲

牽引因. 名言種子爲生起因. 如何此中約潤

未潤開爲二因. 解云又此二因通諸種子.

如此論說. 然尋伺地就相顯說. 以業對疏

故名牽引. 名言生果親名生起. 此牽引生

起多義不同. 或有處說近遠相對二因門.

如雜集第四. 無明望老死爲引. 無明望行

爲生故. 或有處說名言業種爲二因門. 如

尋伺地. 彼論云. 依習氣依處. 由淨不淨業

等牽引自體. 乃至廣說. 有潤種子依處. 三

界繫法各從種生. 名生起因. 顯揚同此

今謂此文亦兼未潤已潤名爲引生於生

說潤顯引未潤. 不唯業種與名言對. 故二

論云. 愛爲能潤. 種爲所潤. 故引經云. 業爲

感生因. 愛爲生起因或有處說種子能

生異類自類二因門. 如菩薩地雜染中說.

於現法中無明等法. 所有已生已長種子. 今

此種子望於餘生生老死等爲牽引因. 無明

等法各別種子名生起因今謂此中亦約

遠近已生已長故近. 望於餘生生老死等卽

是望遠. 故無記因中云. 由各別自種子. 種

種稼穡差別而生爲牽引因. 卽彼種子望所

生芽名生起因. 又云一切種子望後自果

名牽引因. 望初自果名生起因. 非必異類

或有處說種對涅槃菩提分法二因門.

如菩薩地淸淨因中說云今謂此中亦兼

未熟及已熟位名爲引生. 說攝受因親近

經數: 一八三二

經名: 成唯識論了義燈卷第六末

頁數: 七七七

上	欄

善士. 聽聞正法. 諸根成熟. 名攝受因. 次說

生起故由成熟

論. 攝受五等. 問何故諸論釋此十因次第有

別. 此論牽生後說攝受. 菩薩地文攝受因

後方釋能生答菩薩地文據生現次第.

由有習氣諸緣攝受方始能生. 餘文卽據

體類次第. 引生同種未潤潤別. 故不相違.

本釋云. 助成因緣. 名爲攝受. 故除因緣親

能1生. 故雜集論云. 雖自種生能增彼力

名攝受因. 西明釋云. 能增彼力故者. 是

釋彼因義. 非釋其名今謂不爾. 設解因

義取以釋名斯有何過. 如彼論解隨說因

云隨起說故. 觀待因云欲生因故. 牽引因

云招當有故. 生起因云生當有故. 攝受因

云能增彼力故. 若不以此釋因之義解

其因名. 更何義釋. 又復自云. 攝受因者諸

論解名不同. 瑜伽等論因能攝果名攝受

因. 雜集餘因釋名皆同諸論. 何獨攝受但解

因義. 又瑜伽三十八云. 因彼一切心及心所.

前生開導所攝受故. 所緣境界所攝受故.

方生方轉故. 攝受者卽是增力. 不爾如何

方生方轉

論. 引發因. 本疏解云. 必是同性. 望後勝品.

性論則狹. 界論則寬西明云. 但顯隨同

類. 未必同性要集釋云. 有釋意者三性種

子隨所依識成無記性. 雖性不同然相順

故能生善等. 問此言隨所依識成無記性.

雖性不同然相順故能生善等者. 爲善種

依識名無記故. 生現善法名相順. 爲生

中	欄

異性名相順. 若生異性違諸論說. 若還生

善此卽性同. 如何得言未必性同. 故前第

二云因果俱有善等性故亦名善等要

集又云. 如三性第六緣第八見. 所現影像

隨自見分卽通三性. 而能熏成無記種子.

此亦異性相順能生者誰言此相定隨見

性. 若定隨見生無記果. 非性決定各引自

果. 若云六義彼說種子者. 豈相熏彼見種

非親因緣耶

論. 菩薩地說等. 本釋云. 牽引種子生起種子.

合六因中諸因緣種. 未潤已前亦未成熟. 皆

名牽引種. 卽牽引因全四因少分. 除生起

因故. 若被潤已去皆名已熟. 卽生起因全

四因少分. 除牽引因. 是此生起西明云.

於六因諸因緣未潤未成名牽引種. 已潤

已熟名生起種要集云. 有說順前違後.

有釋順後違前. 然云有釋於理爲勝今

謂不爾. 准西明釋. 六因俱通牽引生起者.

卽牽引生起二種何殊. 若云望果位分二

因緣種. 正生現果已潤熟故名生起種. 卽

此因種望後自果. 未潤熟故名牽引種. 由

此俱通者. 此說亦非. 准此卽應生起在初

牽引居後. 又不可有潤望果遠近亦分成

二. 前文自云. 未成熟位. 謂能牽引遠自果

故. 已成熟位. 謂能生起近自果故. 故知牽引

卽牽引種. 生起卽生起種. 違彼等文不可

更分. 彼後文云. 彼六因中諸因緣種. 皆攝在

此二位中故者. 意說. 已潤之種□說未潤之

時名牽引種. 未潤之種影論. 若潤已去名生

下	欄

起種. 云彼六因皆攝在此二位中故. 據談

其體. 只是未潤全名牽引種. 已潤全名

種. 故不違後. 然下論釋尋伺地文言生起

因. 與釋菩薩地文有別. 彼文不約潤未

潤分. 但據親能生自果者卽是生起. 不爲

一例

論若增上果十因四緣一切容得者. 問相違因

以何爲增上果要集云. 有說章云如霜

等與靑葉等爲相違因. 黃葉爲相違果. 西

明釋云. 卽由霜故令靑等不生卽相違果.

要集云. 今有釋勝. 若由霜等黃葉生者. 是

不相違非相違因. 又云由霜等損靑葉故.

令靑葉等失緣不生得非擇滅. 霜爲違因.

非擇滅爲相違果今謂二釋俱難. 何者若

靑等不生卽相違果者. 不生者是何法. 若彼

靑等不生卽無體法. 如何無法與有爲果. 又

不相違因云. 此相違因若闕若離. 是不相違

因. 不可無法與有爲因若云靑等失緣

不生得非擇滅. 霜爲違因非擇爲果者. 亦

不爾. 若望非擇還是順因. 不可與靑等

爲相違因. 別取非擇爲果. 又論釋. 因順益

義. 緣是建立. 故知不與不生住等爲因. 若

云望不生住等是順益者. 復不得云相違

因. 又無體故誰爲果耶問若爾相違誰之因

果答今謂本釋取黃等爲果卽黃等因

若爾相順何名相違答此言無過. 如四相

違因與相違法爲因故. 菩薩地云. 若雜染

品諸相違因. 當知卽是淸淨法因. 若淸淨品

諸相違因. 當知卽是雜染法因. 是故此論總

經數: 一八三二

經名: 成唯識論了義燈卷第六末

頁數: 七七八

上	欄

說十因得增上果. 望義別故要集問云. 十

因四緣但約有法有爲而說. 亦通無法及無

爲耶. 答云有說章云. 但依有爲爲論. 無法

無體. 無爲無作用. 故非因果. 要集自云. 今

謂觀待應有無法無爲爲因. 境界依處亦

通無爲. 如何得說非立因果今謂要集

大有朋附之心. 本疏正釋此文十因四緣得

增上果問云然不相違中攝無爲. 如何得

增上答十因皆得無不得者. 不同小乘

無爲非六因五果之因果. 不言有取與爲

因. 然與所不障□爲因. 所不1疑卽是此

無爲之果也. 無與取義不同小乘也又

□本章得果門中云. 問旣由假者所證. 何

故眞如不名士用果. 答若五蘊假者爲士

夫. 眞如非士用果. 若約懃□之所得別別法

所顯. 何妨士用果. 以正智證故. 不說無

爲非是因果. 重總略問問依雜集論名

想見三是語因. 卽得名爲隨說因不答

准前釋語爲隨說因非名想見問旣是

語因. 何不名爲隨說因耶答此不說爲

隨說因者. 意以一切法爲所說. 語隨彼說

名隨說因. 此卽隨所說之因. 卽能說爲體.

不欲明彼語因爲隨說因. 若說此爲因.

卽言隨所說家能說之因. 望所說法以疏

遠故問論言謂除前四所餘得果是增上

果者. 爲據法士用假者士用. 若法士用攝

法盡故. 更有何法得增上果答俱無失.

然法士用中不攝無爲. 無爲不障餘法得

生. 皆增上果問相違因卽染善. 云何不說

中	欄

得異熟果耶. 無2聞滅依及根依處俱通三

性. 何故攝受不得異熟果耶答無間滅依

及根依處幷相違因俱是現行. 異熟果者約

望種得問若爾如何名有異熟答據

實能有名有異熟. 去果稍遙不說得之

論. 傍論已了等. 本有二解. 意云四緣依十

五依處下是傍論. 前解四緣□是正論. 何

以故. 以結止傍應辨正論已. 下卽辨本

識中種容作三緣生現分別等. 西明二釋

卽取四緣已下皆爲傍論. 頌意爲顯緣生

分別. 意非欲辨緣差別故. 要集云. 若扶頌

意爲正論. 不扶頌意爲傍論卽有釋後解

爲勝今謂不然. 本釋外難若無外境分

別不生難. 論主頌答由種子識展轉力故

彼分別生. 卽顯由緣分別方起. 故辨四緣

緣生分別. 俱爲正論. 如下生死果因皆正

論. 若說四緣非爲正論. 云何論結止傍

論已. 猶約四緣辨生分別. 如何後結依

斯內識互爲緣起. 分別因果理敎皆成. 捨正

執邪何固執也

論. 前七於八所緣容有者. 西明云. 第六所緣

變虛空心心所等以爲相分. 亦熏生彼空

等相種. 非是能熏生第八現行見相種. 第

八不緣空等種故今謂不然. 若緣虛空

等別熏成種. 虛空極微等皆應非假. 從種

生故. 多過如前第一卷辨. 又許成種. 雖見

種別. 非必無漏. 八何不緣. 若云假故八不

緣者. 卽應如無不能成種. 旣許成種卽

體實有. 八定能緣. 八旣不緣. 明虛空極微

下	欄

不別成種. 雖本釋云第六熏成空等種子.

不生第八現行相分. 以八不緣虛空等故.

不言離見別熏成種. 不言此種非八所

緣故言無過

論. 唯除見分非相所緣等者. 本釋如疏西

明四釋. 於四釋中初釋分二. 第二釋中分

三. 第三釋中分四. 第四釋中分六. 成十五

釋. 總第四釋與本釋同. 別分成六. 卽不同

本要集斷云. 四釋之中第四爲正. 無漏心

等用周遍故. 於變不變十五釋中. 第十三爲

勝正智證如及餘心等證自證者. 皆不

變相. 此餘一切見等. 緣相必變而緣今

謂. 西明十五釋中皆無一正. 所以者何. 且

就第四分六釋中. 一云見緣相變. 餘皆不

變者不爾. 旣就體四分以辨相緣. 見緣自

相卽是親緣. 如何名變. 若帶起名變. 是自

證分. 故前第一卷云. 變謂識體轉二分. 亦

不關見. 更變相緣無文說故. 餘二緣相如

何不變. 二云見緣三變. 餘皆不變此亦不

爾. 見緣相變有過同前. 餘二緣三皆不變相

者. 二緣相分如何不變. 第四緣見不變相

者. 自證何殊要集救云兼正有別者. 旣兼

正殊. 何不變相. 不變相齊如何兼正. 三云

見緣四變. 餘皆不變. 過准前知. 四云三緣

相變. 緣餘不變. 要集3斷此解中爲正今

謂. 同前皆亦不正. 何者見緣後二變相可

爾. 如何緣相更說變相. 豈不親緣同體相

分. 又第四分緣相是兼. 許變相緣. 緣於見

分亦兼非正. 何不變相. 說果緣他過亦准

經數: 一八三二

經名: 成唯識論了義燈卷第六末

頁數: 七七九

上	欄

知要集言. 有說云. 見緣自證變影而緣.

證自證分緣相見分. 見緣三四以隔越

故. 變影而緣皆不應理. 同體義分何言隔

越. 見望自證如何名隔. 見緣自證旣自內

證. 如何變緣. 若變相緣. 何名緣自. 由此內

證不變而緣. 三緣相分變影而緣. 不由隔

越及由實性者今依疏文但云新得卽

變影緣. 無隔越語. 以後二分望相名隔.

見望第四義越名隔. 理亦無違. 若云旣變

相緣何名緣自者. 此難亦非. 如以鏡爲緣

還見自質. 以心爲緣還見自心等言豈不

變相耶. 見緣自證. 變自證相故名爲緣

自. 於理何違

論. 諸業謂福非福不動等者. 准雜集第七云.

不動業者謂色無色繫善問何故色無色

繫業名不動耶答如欲界中餘趣圓滿善

不善業. 遇緣轉得餘趣異熟. 非色無色繫

業有如是事. 所受異熟界地決定故. 是故

約與異熟不可移轉名爲不動. 本疏云.

如資下業生五淨居. 非不移轉. 故此解

非. 論第二釋云. 又定地攝故說爲不動. 本疏

云. 以定能住於一境故. 此釋爲勝西明釋

云. 雜集初釋就任性業說. 若約勝緣非無

移轉. 後說上地散善從定假名不動今謂

不然. 豈欲界業不遇別緣雖任性業. 亦別

趣處受耶. 若爾總不定. 何得有定受. 又復

五趣應無定異因. 若爾如何瑜伽雜集等.

俱說定異卽各別感五趣因果. 若許遇緣

方別趣受. 無緣不別. 與上何殊不名不動.

中	欄

有解釋云. 熏禪同地. 但非異界地故名不

動要集云. 有解爲勝今謂不爾. 豈欲

繫業於異界地受耶. 亦同地趣不定應同不

動. 若許異界受. 卽異地漏隨增. 亦別界別

受. 違諸聖敎. 故爲不可又云. 雜集後解

但云. 定地攝故名不動業. 若定若散皆定地

攝. 不可難言散善非定應非不動今謂

不爾. 若許散善非別處受. 自性不動. 何須

定攝. 若許別處受. 何得名不動. 若云以定

不動從定名不動. 亦應定俱名爲修惠. 聞

惠從定亦名修惠. 此旣不爾彼云何然. 又

許散善定地攝故名爲不動. 卽有覆無記業.

亦應名不動. 同定地攝故問許業異熟移

轉異受. 如何十因立定異因答非說諸

業皆名定異皆可移轉. 但據總報定業界

地1起異立爲定異. 不定別報許移轉於異

趣受故. 同地總報不妨異受. 如生淨居.

故雜集云. 如欲界中餘趣圓滿善不善業.

遇緣轉得餘趣異熟. 不說引業. 又圓滿業

所得異熟有共不共. 如鹿王膊師子臆等.

爲共通善惡趣故. 頂肉□雙□大通人

天趣立定異因. 轉餘受業. 各據別義皆不

相違

論. 三熏習義. 疏有五門. 然西明釋云. 眼等

五識見相能熏亦名表義. 表義第六之所引

故. 又眼識等相分. 所熏爲三因緣. 第八第

六及自相分今謂不爾. 爲二識因自及

第八. 如何與六作因緣耶. 第六相分自能

熏故. 眼等不緣第六相故又云第七相但

下	欄

顯境. 從顯境生. 第七見分體卽顯境. 亦前

念生而名顯境. 而無表義. 亦非意識緣名

引故今謂此釋義猶有餘. 依有漏說義則

可爾. 表義名言得通無漏. 平等六引豈不

緣名. 許隨六引隨緣何境通亦爲勝

西明云. 二執現惠不俱故無兩惠. 斷有前

後. 以能斷道有差別故. 一現熏成兩種

今謂不爾. 若以斷有前後. 一現熏成兩種.

種子現行性相同故. 何不生於兩現. 又2後

現種俱說斷故又前自斷熏習雖三. 隨義

分三. 而能熏一. 故成一種二執現一. 何

故熏二又前自云. 眼識所熏相分旣生三

現. 爲成一種. 爲三種耶. 答有二解. 一云

生三. 一云生一. 引三藏判一種爲勝三

識旣不□俱. 界地有無復別. 許熏成一. 二

執斷雖前後. 依識界地無差. 如何卽令別

種. 由此應知. 所有我執及煩惱障. 必與法

執及所知障同種而生. 然有法執及所知障.

不與我執及煩惱障同種. 如二乘無學所

起執障現熏成種. 餘有同異准此類知

論. 云此頌所言等. 問相見等取由業所招.

云與取俱. 今三熏習. 我執習氣非業所招.

如何得云由業習氣二取習俱答前云

由業與習氣俱能生現果是親疏緣. 今此

亦望業習二俱能生現果親疏差別. 不云

業招我執習氣

論. 此中無明唯取能發正感後世善惡業者

問何故此論無明行爲能引. 識等五名所

引. 瑜伽卽說無明至受皆名引因答此

經數: 一八三二

經名: 成唯識論了義燈卷第六末

頁數: 七八○

上	欄

論據行能引五趣業果種子. 未潤之位分爲

1生引. 業引果種故二能引. 五種所引. 能所

引殊. 瑜伽望果未潤之位. 去果猶2違. 初之

七支總名爲引. 已潤七支果近名生. 卽牽

引生起二因所攝. 已起名果. 果卽是彼遠

近因果. 故說於現法後法中. 識乃至受. 於

生老死位所攝諸支. 言現法卽前七. 後法

卽後三或現法卽前十. 後法生老死或

現法是今果. 後法是後果. 總顯二世. 生老

死支皆引生果. 此二是彼引生因之果. 望

義有別. 故不相違問正發行支唯見無

明. 發三種業各何性耶答外法異生於欲

界中發三種業. 皆是不善. 此論第六及雜集

論. 皆云欲界分別煩惱是不善故. 又緣起經

下卷云. 外法異生非理作意所引四種轉異

無明. 卽起欲界不共相應纏及隨眠故是

不善. 發初靜慮行支無明亦是不善. 是欲界

故. 已上諸地發行無明卽是有覆. 定地攝故

內法異生若放逸者. 發行無明可通二

性. 不放逸者發行無明卽唯有覆問准何

得知答准緣起經云外法異生非理作意

所引四種轉異無明. 旣由非理作意引生四

種無明. 明知不善. 又由外道迷生死果執

爲涅槃. 起不動行. 所起無明與邪行. 爲依

方起彼行故是不善內法異生發非福行

亦唯不善. 非有覆惑能發非福不善之業

若不放逸起非福業雖無明發. 不能爲緣

招三惡趣. 故非無明支內法異生若諸放

逸及不放逸起福不動所有無明. 一云有

中	欄

覆. 信爲依故. 故緣起經 上卷云. 若由欲愛

造諸福行. 彼信爲依乃造斯行. 於生於死

起定信故. 此愛及取由信攝伏. 我3於設爲

有覆無記. 故內法異生心善趣生. 雖不能

了彼生死苦. 是於生死起定信故又復

心生知足淨土. 亦是生死由定信故. 攝彼

無明是有覆性一云若放逸者起於福行.

通有覆不善無明所發. 以放逸者當感惡

趣. 經唯說彼不放逸之者造非福行不感

惡趣故. 如何不起不善無明發於福行. 卽

諸但心人天福樂放逸之者起不善發. 若

心知足希見佛等卽有覆發. 此釋爲勝

若不放逸發福不動又有二說. 一云隨眠.

非現行發故. 雜集論第七云. 未見諦者雖

起善心. 由彼隨眠所隨逐故亦名愚癡.

由彼勢力於三界苦不如實知. 便發福

不動業. 緣起經下卷云. 又不放逸內法4果

生. 若造福行及不動行. 彼是正法如理作

意相應善心之所引發. 解脫爲依□向解

脫而引發故. 雖於善趣感殊勝生. 而非無

明起增上緣. 旣云相應善心之所引發. 明

無現行. 然說雖於善趣感殊勝生故由

種發. 不爾應非行支所攝問若許異生

種子發業. 何故用下無明發上地行答

樞要釋云. 有下現行無明爲因起. 自迷眞

實義愚現見有故. 此意由愚心上地生故

下愚發一云唯除不共餘無明發. 諸不放逸

及聖有學. 當起三種無明發非福行. 雖不

招果非無無明. 故知起福及不動行. 有餘

下	欄

現發. 故緣起上云. 復有一類依無有愛. 造

諸福行或不動行. 乃至云. 又無知故. 於非

對治起對治想. 造諸福行或不動行. 由是

道理. 如是諸行應知唯用無明爲緣非愛

及取. 此心無有云依無有愛. 通外道說. 心

當涅槃名依無有愛. 卽內法異生. 故起現

愚發福不動旣有二釋何者爲勝答

准雜集論說有隨眠. 又緣起經以外道作

從不如理作意生由無明發. 內法不放逸

發福不動行. 如理作意生. 如理作意非彼

無明生起之因. 卽前解勝若准緣起經. 由

三無明起非福行. 何故不得現行發行. 若

不起無明發行感果. 亦應不起現愛取

潤. 又緣起經唯說諸聖有學. 不共無明已永

斷故. 不造新業. 不言異生有學. 餘三無明

皆悉不起不造新業. 所有故業由隨眠力

未永斷滅. 暫觸還吐. 准此後勝. 旣無評家

任意取捨問內法異生何名放逸位. 何處

非放逸位答無文判定. 或有說. 在十信已

去. 或十住第四住位. 或說四善根位今

爲二解. 一云但約策勵不策分二類別. 經

不定處故. 一云四善根位. 多住內門修不

放逸故問若內法異生不放逸者. 亦造感

總福不動業. 何故緣起經上. 云由此道理

應知內法諸有學者. 不緣無明更造諸行

答據不以不共無明爲緣發行. 云不

緣無明更造諸行. 異彼外法所有異生. 故

彼文云. 是故唯依外法異生. 我說順次雜染

緣起最極圓滿. 非住內法. 若卽依文. 應知